Voodoo Glow Skulls

Voodoo Glow Skulls é unha banda californiana de third-wave ska, mesturando o ska co punk e o metal.

 Traxectoria 
A banda formouse en 1988 en Riverside, polos irmáns Frank, Eddie e Jorge Casillas, e o seu vello amigo Jerry O'Neill. Os Voodoo Glow Skulls ensaiaron durante dous anos nun dormitorio traseiro, ata que lograron un conxunto ben formado, con intensidade infernal e un sentido do humor demente. Comezaron tocando en festas pequenas. Coa inauguración do Spanky's Café comezaron a tocar con grupos como Angry Samoans, Mighty Mighty Bosstones, Firehose, Murphy's Law ou The Dickies.

En 1991 o selo Signal Sound Systems Records descubriunos, e suxeriulles a integración dunha sección de vento. Así, entrou un mozo saxofonista, Joey Hernandez, dándolle o toque de vento que define á banda. Posteriormente uníronse Joe McNally na trompeta e Brodie Johnson no trombón. Isto cimentou a súa mestura de hardcore e ska.

O primeiro lanzamento da banda foi o EP de 1992 Rasta Mis Huevos, un 7" con Signal Sound Systems Records. Nese mesmo ano lanzaron o seu primeiro LP, We're Coloring Fun. Comezaron como abreconcertos de bandas como The Offspring, No Doubt, Reverend Horton Heat ou 311.

Voodoo Glow Skulls gravaron o Who Is, This Is? con Dr. Strange Records en 1993, do que venderían 200.000 copias. Isto permitiulles asinar con Epitaph Records, cos que gravarían catro cd's, dos que venderon 750.000 copias.

Axiña comezaron a recibir boas críticas e o apoio de radios comerciais e mesmo da MTV. Participaron no Warped Tour en 1998. Os seus dous últimos álbums foron editados por Victory Records.

Nas súas letras alternan o inglés co castelán. Un dos seus álbums, Firme, está dispoñible nos dous idiomas. Ademais fixeron unha compilación de cancións en castelán, o Exitos Al Cabron.

 Membros 
 Frank Casillas (voz)
 Eddie Casillas (guitarra)
 Jorge Casillas (baixo)
 Jerry O'Neill (batería)
 Brodie Johnson (trombón)
 Eric Fazzini (saxofón)

antigos membros:
 Joey Hernández (saxofón)
 Joe McNally (trompeta)
 Gabriel Dunn (trompeta)

 Discografía 
 Álbums 
 Álbum  Ano  Selo  Notas Who Is, This Is?  1993  Dr. Strange Records  Firme  1995  Epitaph Records  Firme En Español  1996  Epitaph Records  versión en castelán Baile de Los Locos  1997  Epitaph Records  The Band Geek Mafia  1998  Epitaph Records  Symbolic  2000  Epitaph Records  Steady As She Goes  2002  Victory Records  Adicción, Tradición, Revolución  2004  Victory Records  Southern California Street Music  2007  Victory Records  Break the Spell  2012  Smelvis Records 

 Recompilacións 
 Exitos Al Cabron (1999)
 Welcome to Califucknia (1992, Signal Sound Systems Records)
 Misfits of Ska (1995, Asian Man Records)

 Véxase tamén 
 Ligazóns externas 
 páxina oficial 
 concerto (parte 1)
 concerto (parte 2)
 concerto (parte 3)
 entrevista 

Categoría:Grupos musicais de ska
Categoría:Grupos musicais de Riverside
Categoría:Grupos musicais formados en 1988
Categoría:Artistas de Victory Records
Categoría:Artistas de Epitaph Records